Maritimong Timog-silangang Asya

Binubuo ang Maritimong Timog-silangang Asya ng mga sumusunod na bansa: Brunei, Silangang Timor, Indonesia, Malaysia, Pilipinas at Singapore. Tumutukoy rin ang "Silangang Kaindiyahan" mula sa ika-16 na siglo at "Kapuluang Malay" sa Maritimong Timog-silangang Asya.

Sa Indonesia, ginagamit din ang pangalang "Nusantara" mula sa Lumang Habanes bilang singkahulugan ng Maritimong Timog-silangang Asya. Gayunman, makabansa at may pabagu-bagong hangganan ang terminong ito. Kadalasan, sumasaklaw lamang ito sa Tangway ng Malaysia, Kapuluang Sunda, Maluku, at kalimitang Kanluarang Bagong Ginea at hindi isinasali ang Pilipinas.

Sa haba na ilang libong kilometro, tampok sa lugar ang malaking bilang ng mga pulo at nangangalandakan ang ilan sa pinakamayamang biodibersidad sa dagat, halaman at hayop sa mundo. 

Ang pangunahing pagkakaiba sa demograpiko na nagbubukod ng Maritimong Timog-silangang Asya mula sa modernong Kalupaang Timog-silangang Asya ay ang populasyon, kung saan nangingibabaw ang mga Austronesyo. Naglalaman ang rehiyon ng ilan sa mga pinakaurbanisadong lugar ng mundo—Gran Jakarta, Gran Kuala Lumpur, Kalakhang Maynila, at Singapore—ngunit hindi pinagtitirahan ng mga tao ang karamihan ng mga pulo sa malawak na rehiyong ito.

Heograpiya

Nakahihigit sa 2 million km2  ang sukat ng lupain at dagat ng Maritimong Timog-silangang Asya. May higit sa 25,000 pulo sa lugar na nagbubuo sa mga mas maliliit na kapuluan.

Ang mga pangunahing pagpapangkat ay:

 Tangway ng Malaysia (kinokonsiderang bahagi ng Timog-silangang Asya)
 Singapore, Indonesia, Silangang Malaysia at Brunei
 Kapuluang Sunda
 Gran Kapuluang Sunda
 Kapuluang Sunda Menor
 Kapuluang Maluku
 Pilipinas
 Kabisayaan
 Kapuluang Sulu
 Bagong Ginea at mga nakapalibot na isla (kapag isinasama)

Ang pitong pinakamalaking pulo ay Bagong Ginea, Borneo, Sumatra, Sulawesi at Java sa Indonesia; at Luzon at Mindanao sa Pilipinas.

Tingnan din 
 Timog-silangang Asya
 Kalupaang Timog-silangang Asya
 Kapuluang Pilipinas
 Gran Indonesia

Talasanggunian 

Heograpiya ng Timog-Silangang Asya